Diari Oficial de la Generalitat Valenciana


Sumari del DOGV 7480, del 06-03-2015 (2015/1965)

RESOLUCIÓ de 23 de febrer de 2015, de la Direcció General d'Empreses Agroalimentàries i Pesca, per la qual s'autoritza el canvi de titularitat dels establiments d'aqüicultura marina amb números de registre 22 i 37 (granja marina en terrenys de domini públic maritimoterrestre enfront del Port de Sagunt).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1965


Data del document
:   23-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 23 de febrer de 2015, de la Direcció General d'Empreses Agroalimentàries i Pesca, per la qual s'autoritza el canvi de titularitat dels establiments d'aqüicultura marina amb números de registre 22 i 37 (granja marina en terrenys de domini públic maritimoterrestre enfront del Port de Sagunt). [2015/1965]  
Vista la solicitud de 15 de gener de 2014, presentada per Regis Philippe, amb NIF W-1280184-F, en nom i representació de la mercantil Bersolaz Spain, SLU, en la qual solicita el canvi de titularitat dels establiments d'aqüicultura números 022 i 037, derivat de la compra dels actius en interlocutòria judicial de data 23 d'octubre de 2013.   
Vista la resolució de 2 de maig de 2001, de la Direcció General de Pesca i Comercialització Agrària, per la qual s'autoritza a Acuicultura del Mediterráneo, SA, la instalació d'un establiment de granja marina en el terme municipal de Sagunt (València), per la qual se li atorga l'autorització administrativa per a la instalació d'un establiment de granja marina en terrenys de domini públic maritimoterrestre amb una concessió de 166.712 metres quadrats de superfície de fons marins enfront del terme municipal de Sagunt, per al cultiu de les espècies següents: orada (Sparus sp.) i llobarro (Dicentrarchus labrax), amb una capacitat màxima de producció de 1.130 tones d'orada i llobarro.   
  
L'empresa Acuicultura del Mediterráneo, SA, quedà registrada amb el número 022, d'acord amb el que establix el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de la Comunitat Valenciana.  
  
Per la resolució de 5 de juliol de 2002, de la Direcció General de Pesca i Comercialització Agrària, es va autoritzar Acuicultura del Mediterráneo, SA. a ampliar la instalació, amb 8 noves gàbies, sense augment de capacitat de producció.  
Per mitjà d'escriptura atorgada a València el 2 d'octubre de 2007, la dita mercantil va ser transformada amb la forma social de societat de responsabilitat limitada amb la denominació Acuicultura del Mediterráneo, SL.  
Vista la resolució de 9 de juny de 2004, de la Direcció General de Pesca, per la qual s'autoritza Cultivos Marinos Costa Blanca, SL, a instalar un establiment de granja marina en el terme municipal de Canet d'En Berenguer (València), per la qual se li atorga l'autorització administrativa per a la instalació d'un establiment de granja marina en terrenys de domini públic maritimoterrestre amb una concessió de 250.000 metres quadrats de superfície de fons marins enfront del terme municipal de Canet d'En Berenguer per al cultiu de les espècies següents: orada (Sparus aurata) i llobarro (Dicentrarchus labrax), amb una capacitat màxima de producció de 1.150 tones d'orada i 350 tones de llobarro.   
L'empresa Cultivos Marinos Costa Blanca, SL, va quedar registrada amb el número 037, d'acord amb el que establix el Decret 25/2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de la Comunitat Valenciana.  
  
Per la resolució de 19 de juny de 2006, de la Direcció General de Pesca i Alimentació, es va autoritzar Cultivos Marinos Costa Blanca, SL, a canviar la ubicació de la instalació de l'establiment de granja marina amb número de registre 037.   
Vista l'escriptura de fusió per absorció, formalitzada el 21 de desembre de 2007 davant del notari de València Miguel Maldonado Chiarri, per la qual: (1r) la mercantil Acuicultura del Mediterráneo, SL, absorbix les companyies mercantils Acuigroup Mare-Mar, SL, Criaderos Marinos Crimar, SL, i Cultivos Marinos Costa Blanca, SL, i adquirix per successió universal la totalitat dels drets i obligacions de les mercantils referides, i (2n) es va modificar la denominació de la societat absorbent, Acuicultura del Mediterráneo, SL, que passa a adoptar el de la societat absorbida Acuigroup Mare-Mar, SL.  
Vist el certificat de 28 de novembre de 2013, de la secretària general de l'Autoritat Portuària de València, de l'acord adoptat pel Consell d'Administració de l'Autoritat Portuària de València en sessió realitzada el dia 24 d'octubre de 2013, en què s'autoritza la transmissió de les tres concessions de què és titular Acuigroup Maremar, SL, en el port de Sagunt, en favor de Bersolaz Spain, SLU, amb CIF B-86768041, en els termes establits en l'apartat segon de l'article 92 del Reial Decret Legislatiu 2/2011, de 5 de setembre, pel qual s'aprova el text refós de la Llei de Ports de l'Estat i de la Marina Mercant.  
  
Vista la proposta del director territorial d'Agricultura, Pesca, Alimentació i Aigua a Alacant.  
Vist l'informe proposta del subdirector general de Pesca, resolc:  
  
Autoritzar el canvi de titularitat dels establiments d'aqüicultura marina amb números de registre 022 i 037 d'Acuigroup Maremar, SL, amb número de CIF B-96824271, en favor de l'entitat mercantil Bersolaz Spain, SLU, amb número de CIF B-86768041, i el nou titular queda subrogat en tots els drets i obligacions de l'antic titular.  
  
Contra la present resolució, que no posa fi a la via administrativa, podrà interposar-se un recurs d'alçada davant del conseller de Presidència i Agricultura, Pesca, Alimentació i Aigua, en el termini d'un mes comptat des del dia de la notificació de la present resolució, de conformitat amb allò que disposen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 23 de febrer de 2015.- La directora general d'Empreses Agroalimentàries i Pesca: Marta Valsangiacomo Gil.